alexandrainst/scandi-wiki huggingface dataset:
Balls av Sparks

Balls er det 18. studioalbumet til det amerikanske rockebandet Sparks, gjeve ut i 2000.

Balls var eit framhald av techno-pop-stilen duoen først hadde utforska i 1994 på Gratuitous Sax & Senseless Violins, men med hardare og livlegare rytmar, i tillegg til ein meir direkte og aggressiv stil liknande artistar som The Prodigy. Albumet kom i eit gjennomsiktig CD-etui som kom i ulike fargar (raud, gul, grøn, blå, oransje, svart og turkis).

«It's a Knockoff» vart spelt inn for filmen Knock Off, med Jean-Claude Van Damme, regissert av den Hong Kong-baserte produsenten og regissøren Tsui Hark (som hadde vore med på sin eigen hyllestsong av bandet på Gratuitous Sax & Senseless Violins). Songen vert spelt over rulleteksten.

Sjølv om den kritiske mottakinga av Balls var moderat positive, selde det dårleg og klarte ikkje å gjenta suksessen med Gratuitous Sax & Senseless Violins. Det gjekk ikkje inn på listene i Tyskland, Storbritannia eller i USA. «More Than a Sex Machine», «The Calm Before the Storm» og «The Angels» vart gjevne ut på singlar, men gjekk ikkje inn på singellistene og vart lite spelte på radio. Duoen hadde alt skrive ein oppfølgar til Balls i liknande stil. Men då albumet selde så pass dårleg valde dei å skrinlegge dette og gå i ei heilt ny retning på Lil' Beethoven i 2002.

Nyutgjeving 
I 2008 gav Sparks sitt eige plateselskap, Lil' Beethoven Records, ut albumet på ny i digipak-omslag med eit anna bilete på plateomslaget og to bonusspor: «The Calm Before the Opera» og «The Calm Before the Storm (Full Length Instrumental)».

Innhald

Medverkande
 Russell Mael - vokal, produsent
 Ron Mael - klaverinstrument, programmering, produsent
 Tammy Glover - trommer
 Aksinja Berger - tale på «Aeroflot»
 Amelia Cone - forteljing på «Scheherazade»
 John Thomas - miksing, lydteknikar

Kjelder

Denne artikkelen bygger på «Balls (Sparks album)» frå ,  den 29. april 2022. 
 oppgav desse kjeldene:

Sparks-album
Musikkalbum frå 2000
Oglio Records-album
Album spelte inn i heimestudio
Tammy Glover

Tammy Glover er ein USA-amerikansk fjernsynsprodusent, filmprodusent og musikar. Ho var visedirketør for produksjon for Comedy Central frå 2007 til 2011, senior visedirektør for produksjon for FremantleMedia og i dag visedirektør for produksjon for TBS, ein del av Turner Broadcasting System. Ho sit i styret for Academy of Television Arts & Sciences. Frå 1997 til 2009 spelt ho trommer for Sparks og bidrog til BBC Radio 6 Music-serien  This Town Ain't Big Enough For Both Of Us: The Story Of Sparks av Mark Radcliffe. Ho har òg spelt med Billy Zimmer (frå Calgary) som duoen Thorcraft Cobra. I tillegg har ho spelt trommer for mange prosjekt, inkludert soloverk av David Dattner  og Peter G Adams frå CodeGirl.

Utvald diskografi

Kjelder

Denne artikkelen bygger på «Tammy Glover» frå ,  den 29. april 2022. 
 oppgav desse kjeldene:

Bakgrunnsstoff
 

USA-amerikanske trommeslagarar
USA-amerikanske TV-produsentar
Sparks-medlemmar
Sofia Jannok

Sofia Jannok () er ein svensk samisk artist, songar, låtskrivar, reineigar, skodespelar og radioprogramleiar. Ho syng vanlegvis på nordsamisk og joikar. Popmusikken hennar er ei blanding av ulike musikkstilar, som visesong, jazz og jojk. Ho syng oftast på nordsamisk, men skriv òg songar på både svensk og engelsk. Sofia Jannok har sidan budd 2011 tildels i Umeå og tildels i Rävudden, Luokta-Mávas sameby.

Karriere i musikk og media 
Sofia Jannok var tidlegare saman med Anna Kärrstedt i duoen Sofia och Anna. Ho opptredde i pausen i Melodifestivalen 2009 med låten Waterloo på samisk («Čáhcceloo»). 30. juni 2009 var ho sommarpratar i Sveriges Radio P1, og dagen etter, den 1. juli, var ho med i SVT sitt program frå Skansen i Stockholm om innviinga av Sverige si leiing av EU. Ved opninga av Riksmötet i Riksdagshuset i Stockholm 15. september 2009 framførte ho «Samelands vidder». Saman med Mariela Idivuoma var ho programleiar ved musikfestivalen Liet-Lávlut 2006. Jannok leidde programserien Mailbmi – små folk stor musik i Sveriges Radio P2. 23.–30. mai 2010 opptredde Jannok i Kina på barar og klubbar, mellom anna i Shanghai og Beijing. 4.–5. juni 2010 deltok Jannok i Talvatisfestivalen i Jokkmokk.  Sofia Jannok er blitt nominert to gonger til «Grammis».

Aktivisme 

Som offentleg person har Jannok fleire gonger tatt standpunkt i sosiale medium mot etableringa av gruvenæring i Sameland, og dessutan arbeidd for miljøsak i ulike samanhengar. Ho deltok på klimakonferensen COP 21 i Paris i 2015, både som offisiell deltakar og som demonstrant.

Under innviinga av kulturhovudstadåret i Umeå 2014 gjennomførte Jannok ein antirasistisk appell saman med Cleo og Kristin Amparo før dei framførte låten «Faller en, faller alla». Som ein del av sceneuttrykket hadde dei med seg antifascistiske aktivistar med bodskapen «Free Joel», som sikta til ein person som blei arrestert og dømd for drapsforsøk og valdelege opptøyar i samband med antirasistiske demonstrasjonar i Kärrtorp i 2013.

Sofia Jannok var med i den fransk-svenske TV-serien Midnattssol frå 2016 og i SVT-serien Världens Sofia Jannok frå 2016.

Diskografi 
Album

 2000 - Dál Juovlla Čuovggaid Cahkkehit (Anna Kärrstedt, Åsa Blind, Sofia Jannok)
 2007 - White = Ceaskat
 2009 - Áššogáttis
 2013 - ÁHPI (Wide as Oceans)
 2016 - ORDA - This Is My Land
 2021 - Lávv U

EP

 2020 - Vacker Dálvi

Singlar

 2000 - «Du Calmmit» = Your Eyes / «Rievssat» = White Grouse (Anna Kärrstedt & Sofia Jannok)
 2008 - «Áššogáttis» = By The Embers / «Golle Máze» = Golden Maze

Kjelder 

Denne artikkelen bygger på «Sofia Jannok» frå ,  den 30. april 2022.  

Samiske musikarar
Svenske songarar
Domna Khomjuk

Domna Maksimovna Khomjuk (opphavleg Zakharova, ) er ein kildinsamisk zooteknikar, forfattar, omsetjar og musikar. Ho er òg aktiv i revitaliseringa av det kildinsamiske språket og kulturen.

Familiebakgrunn 
Domna Maksimovna Zakharova blei fødd 10. september 1954 i Koarrdõgk (kildinsamisk Коа̄ррдэгк, russisk Воронье) i Murmansk oblast i dåverande Sovjetunionen. Foreldra hennar var reindriftssamar og dekorerte krigsveteranar. Far hennar var Maksim Antonovitsj Zakharov (1919–1984) og mora hennar var Marija Ivanovna Zakharova (1922–2008). Saman hadde dei ni barn.

I 1962 vedtok Sovjetunionen å bygga vasskraftverket Serebrjanskaja i nærleiken av der dei budde. For å bygga vasskraftverket, måtte ein demma opp elva Koarrdõgk (Voronja). Nokre år seinare, då heile landsbyen Koarrdõgk skulle bli overfløymd og lagt under vatn, blei familien flytta til Lovozero.

Musikk 
Den tradisjonelle vokalmusikken til kildinsamane, kalla livvt eller luvvt (kildinsamisk лыввьт eller луввьт), har vore ein del av livet til Khomjuk sidan ho blei fødd. Både mor og bestemor hennar song luvvt, og mora hennar var ein kjend songar. Mora song saman med musikkgrupper som Lujavvr (kildinsamisk Луяввьр) og Ojjar (kildinsamisk Ойяр). Nokre av songane hennar er blitt registrerte; desse er arkiverte i Noreg, Estland, Tyskland osb. Systera til Khomjuk, Anfisa Agejeva, er òg kjend for luvvt-songen sin. 

I 2002, året etter at syster hennar vann joikkategorien i Sámi Grand Prix, deltok Khomjuk i Sámi Grand Prix for fyrste gong, med ein luvvt kalla «Luojavr» (kildinsamisk Луяввьр). Luvvten hennar beskriv heimbyen hennar Lovozero. I 2003 og 2019 deltok Khomjuk igjen i Sámi Grand Prix saman med systera Anfisa Agejeva med bidraga «Duottar» og «Vuess». I 2019 vann Khomjuk Áillohaš musikkpris. I 2021 deltok ho igjen i Sámi Grand Prix, med «Parrša vigket» (kildinsamisk Па̄ррьшя вигетѣ).

I tillegg til å framføra luvvt, samlar Khomjuk og systera hennar òg inn luvvtar og registrerer dei, for å sikra at framtidige generasjonar har tilgang til dei.

Kjelder

Denne artikkelen bygger på «Domna Khomjuk» frå ,  den 30. april 2022.  

Samiske musikarar
Russiske musikarar
Hello Young Lovers av Sparks

Hello Young Lovers er det 20. studioalbumet til Sparks. Det var eit framhald av den repetitive orkesterstilen deira frå det forrige albumet Lil' Beethoven, men med mykje meir vekt på gitar og trommer. Det er eit konseptalbum som omhandlar sider ved moderne kjærleik.

Utgjeving
Hello Young Lovers selte betre enn noko anna Sparks-album sidan 1970-åra og det nådde 66. plassen på UK Album Chart. Albumet gjekk ikkje inn på albumlista i USA. Albumet kom ut på CD og på både kvit og rosa vinyl. CD-plata kom opphavleg ut på Gut Records, og sidan på In The Red records.

Det vart gjeve ut to singlar og ein EP for å marknadsføre albumet. Den første, «Perfume», kom i lag med ein alternativ versjon av «(Baby, Baby) Can I Invade Your Country» og ein remiks av Clor. Denne nådde 80. plassen på UK Singles Chart og 10. plassen på UK Independent Singles Chart.

«Dick Around» kom ut som ein EP i USA og som ein dobbel A-side-singel med «Waterproof» i Storbritannia. Begge versjonane inneheldt ein redigert versjon av «Dick Around» og den amerikanske versjonen inneheldt konsertopptak spelte inn tidlegare det året i Los Angeles. Den britiske utgåva av albumet vart bannlyst av BBC, som rekna tittelen på songen som obskøn. Sparks gav ut ei melding som sa: «BBC har offisielt teke livet av den nye singelen vår, 'Dick Around', tilsynelatande gjennom ganske barnslege innvendingar mot tittelen, ein uskuldig referanse til eit dagdrivar-liv. At eit musikkstykke kan fordømmast utelukkande etter tittelen utan at 'avgjerdstakarane' i det heile er anstendige nok til å opna CD-etuiet, er ein farse og ei fornærming mot både oss som skaparar av musikken og mot lyttarane til BBC.» Til slutt gav BBC London ut ei melding som sa at songen var teken inn i rotasjonen att. Singelen nådde 139. plassen i Storbritannia.

Innhald

Medverkande
 Ron Mael - klaverinstrument, orkestrering og produsent
 Russell Mael - vokal, lydteknikar og produsent
 John Thomas - miksing og ekstra lydteknikar
 Tammy Glover - trommer
 Dean Menta - gitar
 Jim Wilson - ekstra gitar
 Steven Shane McDonald- ekstra bass

Salslister
Album

Perfume (singel)

Kjelder

Denne artikkelen bygger på «Hello Young Lovers (Sparks album)» frå ,  den 30. april 2022. 
 oppgav desse kjeldene:

Bakgrunnsstoff
Sparks - Hello Young Lovers

Musikkalbum frå 2006
Sparks-album
Konseptalbum
Album spelte inn i heimestudio
Jordbærtre

Jordbærtre (Arbutus unedo) er ein plante i lyngfamilien.

Han dannar ein eviggrøn busk eller eit lite tre og blir opptil tolv meter høg. Borken er raudbrun og fell av i flak. Blada er spreidde, elliptiske, mørkegrøne, lêraktige og tanna. Blomane er kremfarga, klokkeforma og velluktande; dei sit i nikkande, tette klasar. Frukta er eit bær med grove vorter som minner litt om eit jordbær. Ho er fyrst gul, men blir sidan skarlagensraud. Fruktene blir ikkje modne før blomane for neste år spring ut.

Arten veks i skogkantar, kratt og på steinete stader, helst på sur jord. Han er ein viktig del av maquis-vegetasjonen i middelhavsområdet og veks rundt det meste av Middelhavet, men er sjeldan lengst aust der han delvis blir erstatta av slektningen Arbutus andrachne. Han finst òg langs den europeiske atlanterhavsskysten til Bretagne og sørvestre delar av Irland.

Åmene til den største dagsommarfuglen i Europa, Charaxes jasius, lever på jordbærtre.

Jordbærtre blir dyrka i hagar som prydplante, men er òg nyttig på mange andre måtar. Blomane inneheld mykje nektar og er viktige for honningbier, men honninga dei lagar av denne har ein bitter smak som ikkje alle liker. Fruktene kan etast, men har ein noko flau smak; unedo betyr 'et éi'. Det blir laga syltetøy og alkoholholdige drikkar av fruktene, til dømes det portugisiske brennevinet medronho. Veden eignar seg godt til å laga trekol, og i Hellas blir han brukt til fløyter.

Madrid har eit jordbærtre og ein bjørn i byvåpenet sitt.

Bilde

Kjelder

Denne artikkelen bygger på «Jordbærtre» frå ,  den 30. april 2022.

Litteratur 

 M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 165–166. ISBN 0-7136-7015-0. 
 C. Grey-Wilson og M. Blamey; norsk utgave T. Faarlund og P. Sunding (1992). Teknologisk Forlags store illustrerte flora for Norge og Nord-Europa. Teknologisk Forlag. s. 292–293. ISBN 82-512-0355-4. 
 A. Mitchell, oversatt av I. Gjærevoll (1977). Trær i skog og hage. Tiden. s. 375. ISBN 82-10-01282-7. 
 O. Polunin og A. Huxley, norsk utgave P. Sunding (1978). Middelhavsflora. NKI-Forlaget. s. 136. ISBN 82-562-0490-7. 
 

Lyngfamilien
Steven Shane McDonald

Steven Shane «Steve» McDonald () er ein USA-amerikansk rockemusikar, mest kjend som bassgitarist i alternativ rock/power pop-bandet Redd Kross frå Los Angeles. Han var med å skipe hardcore punk-bandet Off! – der han var medlem frå 2009 til 2021. I dag er han bassist for The Melvins. McDonald har vore med i fleire filmprosjekt med den eldre broren, Jeff McDonald, inkludert i filmen Desperate Teenage Lovedolls i 1984 og oppfølgjaren Lovedolls Superstar, og filmen Spirit of '76.

Delvis diskografi

Redd Kross
Red Cross (1980; EP)
Born Innocent (1982)
Teen Babes from Monsanto (1984; EP)
Neurotica (1987)
Third Eye (1990)
Phaseshifter (1993)
Show World (1997)
Researching the Blues (2012)
Beyond the Door (2019)

Off!
First Four EPs (2010)
Off! (2012)
Wasted Years (2014)

Melvins
Basses Loaded (2016; utvalde songar)
A Walk with Love & Death (2017)
Pinkus Abortion Technician (2018)
Five Legged Dog (2021)

Kjelder

Denne artikkelen bygger på «Steven Shane McDonald» frå ,  den 30. april 2022. 
 oppgav desse kjeldene:

USA-amerikanske rockbassistar
USA-amerikanske bassistar
Redd Kross-medlemmar
Tenacious D-medlemmar
USA-amerikanske punkrockbassistar
Alternativ rock-bassistar
Folk frå Hawthorne i California
Melvins-medlemmar
Off!-medlemmar
Trainwreck with Kyle Gass-medlemmar
Dick Around

«Dick Around» er ein song av det amerikanske rockebandet Sparks. Det var den andre singelen frå Hello Young Lovers, det 20. albumet deira. Songen vart redigert ned frå 6 minutt og 35 sekund til like under fire minutt for singelen og videoen. Det er opningssporet på albumet. Det vart òg gjeve ut ein EP i USA. Den britiske singelversjonen vart gjeven ut som ei dobbel-A-side med «Waterproof».

Innhald
EP
 «Dick Around»
 «(Baby Baby) Can I Invade Your Country» (alternativ tekst)
 «Happy Hunting Ground (Live)»
 «Bon Voyage (Live)»
 «In the Future (Live)»
 «Interview of Sparks by Steve Jones of Jonesey's Jukebox»
 «Dick Around» (CD-ROM Track)
 «Perfume» (CD-ROM Track)

7"
 «Dick Around»
 «Hospitality On Parade (Live)»

Britisk singel
 «Dick Around»
 «Waterproof»
 «Change (Live)»
 «Interview»
 «Dick Around» (CD-ROM Track)

Medverkande
 Ron Mael - klaverinstrument, orkestrering og produsent
 Russell Mael - vokal, lydteknikar og produsent
 John Thomas - miksing og ekstra lydteknikar
 Tammy Glover - trommer
 Dean Menta - gitar

Bakgrunnsstoff

Singlar frå 2006
Sparks-songar
Songar frå 2006
Songar skrivne av Ron Mael
Songar skrivne av Russell Mael
Exotic Creatures of the Deep

Exotic Creatures of the Deep er det 21. studioalbumet til det amerikanske rockebandet Sparks.

Utgjeving
Exotic Creatures of the Deep gjorde det like godt som det føregåande albumet, Hello Young Lovers, i Storbritannia, der det nådde litt høgare på UK Album Chart med ein 54. plass. Ei avgrensa utgåve kom ut i pappomslag i mange land med ein plakat. Den japanske utgåva kom med eit bonusspor, «Brenda Is Always in the Way», i tillegg til ein DVD med fem kortfilmar.

Det vart gjeve ut to singlar frå albumet. Den første, «Good Morning» den 12. mai 2008, var på iTunes, som var for første gongen for gruppa. Den andre, «Lighten Up, Morrissey» i mars 2009 kom ut på ein 7-tommra med «Brenda Is Always In The Way» som B-sida. Ingen av singlane gjekk inn på singellista i Storbritannia.

Exotic Creatures of the Deep vart òg marknadsført i Storbritannia med ei rekkje konsertar kalla «Sparks Spectacular»: 20 konsertar på rad frå 16. mai til 11. juni 2008 i Carling Islington Academy i London, der gruppa spelte eit av dei tidlegare 20 albuma sine i sin heilskap i kronologisk rekkjefølgje. Den siste konserten i Shepherd's Bush Empire i London den 13. juni var premieren på Exotic Creatures of the Deep.

Innhald

Medverkande
 Russell Mael – all vokal, lydteknikar, miksing
 Ron Mael – klaverinstrument, programmering, orkestrering, miksing
 Tammy Glover – trommer
 Dean Menta – gitar
 John Thomas – miksing, lydteknikar

Kjelder

Denne artikkelen bygger på «Exotic Creatures of the Deep» frå ,  den 30. april 2022. 
 oppgav desse kjeldene:

Musikkalbum frå 2008
Sparks-album
Album spelte inn i heimestudio
Friidrettslandskampen Noreg-Sverige 1973/Menn

Friidrettslandskampen Noreg–Sverige 1973 for menn vart avvikla på Bislett stadion i Oslo tysdag 19. og onsdag 21. juni 1973. Sverige vann landskampen med 110,5 poeng mot Noregs 101,5. Begge landa deltok med tre utøvarar i kvar av enkeltøvingane, berre dei to beste frå landa talde med i poengstriden.

Tysdag 19. juni

100 m

400 m

1500 m

10 000 m

110 m hekk

Høgdehopp

Lengdehopp

Kulestøyt

Sleggjekast

4 × 100 m stafett

Onsdag 20. juni

200 m

800 m

5 000 m

400 m hekk

3 000 m hinder

Stavhopp

Tresteghopp

Diskoskast

Spjutkast

4 × 400 m stafett

Kjelder
Sportsboken 73. Dreyer Stavanger. 1973

Friidrett 1973
Friidrettslandskampar
Idrettstilskipingar i Oslo
Sport i Noreg i 1973
Folkemedisin

Folkemedisin er eit laust omgrep som omfattar alt frå gamle overleveringer frå tidlegare tider til såkalla alternative medisinen i moderne tid. Mange naturmiddel i Noreg har opphavet sitt i tradisjonell norsk og europeisk folkemedisin. Begripen folkemedisin har i Noreg mellom anna bakgrunn frå såkalla «svartebøker», frå talrike gamle legebøker og frå munnlege overføringar gjennom generasjonar.

Den gamle folkemedisinen er ei blanding av gammal legekunst og rein overtru, blanda med eit vidt spekter av praktisk urtemedisin, formular og mystikk.

Bruk av tran til både ernæring og behandling er eit gammalt folkemedisinsk råd som framleis blir brukt og som også er dokumentert medisinsk. Bruken av tran til til dømes sårbehandling har samanheng med vitamininnhaldet. Bruk av salver med vitamin A er òg eit døme. Allereie på 1700-talet var det vanleg å bruka tran mot engelsk sjuke. Fyrst på 1900-talet oppdaga ein innhaldet av A- og D-vitamin i tran.

Gammalost, som inneheld muggsopp av same slag som penicillin, er kjend i folkemedisinen som eit middel mot forkjøling og hoste.

Likevel har mange folkemedisinske råd eit preg av religiøse førestillingar og seremoniar eller mystiske og trolldomsmessige handlingar. Tanken bak dette er at ein overfører sjukdommen frå den sjuke til noko anna, til dømes til ein heilag gjenstand.

Dei siste åra har fleire urtepreparat frå folkemedisinen i andre land blitt introduserte. Ginseng er det vanlegaste dømet på dette.

Sjå òg 

 Etnomedisin
 Signaturlære
 Alternativ medisin

Kjelder

Denne artikkelen bygger på «Folkemedisin» frå ,  den 1. mai 2022.

Bakgrunnsstoff 

 NIFAB – Nasjonalt informasjonssenter for alternativ behandling (UiT)

Om folkemedisin i søkbare bøker i Nasjonalbiblioteket 

 Aamund Salveson: Folkeminne (1924)
 Ida Hydle: Kultur og helse i et lokalsamfunn (1991)
 Ardis Kaspersen: Folkemedisin fra hele landet (1994)
 Per Holck: Norsk folkemedisin : kloke koner, urtekurer og magi (1996)
 N. A Quislings: Overtroiske kurer og folkemedisin i Norge (1918/1999)

Tradisjonell medisin
Friidrettslandskampen Noreg-Sverige 1973/Kvinner

Friidrettslandskampen Noreg-Sverige 1973 for kvinner vart avvikla på Bislett stadion i Oslo tysdag 19. og onsdag 21. juni 1973. Sverige vann landskampen med 90 poeng mot Noregs 56. Begge landa deltok med to utøvarar i kvar av enkeltøvingane.

Svenske Inger Knutsson sette nordisk rekord på 1500 meter med tida 4.10,7.

Tysdag 19. juni

100 m

400 m

1500 m

Kulestøyt

Spjutkast

4 × 100 m stafett

Onsdag 20. juni

200 m

800 m

3 000 m

100 meter hekk

Høgdehopp

Lengdehopp

Diskoskast

4 × 400 m stafett

Kjelder
Arbeiderbladet 20. juni 1973
Arbeiderbladet 21. juni 1973

Friidrett 1973
Friidrettslandskampar
Idrettstilskipingar i Oslo
Sport i Noreg i 1973
FA-cupfinalen i fotball 1954

FA-cupturneringa i fotball 1954 vart avslutta med finale på Wembley stadion i London laurdag 1. mai 1954. Framfor 100 000 tilskodarar sikra West Bromwich Albion seg FA-pokalen for fjerde gong då laget vann med 3–2 over Preston North End.

Kampen
Senterløparen Ronnie Allen gav West Bromwich leiinga 1-0 i det 21. minutt, omgåande utlikna Angus Morrison for Preston. Seks minutt ut i den andre omgangen skåra Charlie Wayman for Preston. Ronnie Allen ulikna på straffespark i 63. minutt. Einast fire minutt før ordinær tid var ute, vart WBA-spelaren Farnk Griffin matchvinnar.

West Bromwich sitt vinnarlag bestod av: Jim Sanders, Joe Kennedy, Jimmy Dugdale, Len Millard (kaptein), Jimmy Dudley, Ray Barlow, Frank Griffin, Reg Ryan, Ronnie Allen, Johnny Nicholls og George Lee.

Preston North End mønstra: George Thompson, Willie Cunningham, Joe Walton, Tommy Docherty, Joe Marston, Willie Forbes, Tom Finney (kaptein), Bobby Foster, Charlie Wayman, Angus Morrison og Jimmy Baxter.

Kjelder

Denne artikkelen bygger på «1954 FA Cup Final» frå ,  den 1. mai 2022.  
 

Fotball i 1955
FA-cupfinalar
Jiella

Jiella er eit band frå Utsjok i Finland som speler popmusikk og syng på nordsamisk.  
Jiella var ei føregangsgruppe innan moderniseringa av den tradisjonelle luohti-musikken til samar frå Teno, då dei byrja å ta inn moderne vestlege musikkelement som pop og disco i den tradisjonelle joiken. 

Soga til Jiella byrja på midten av 1990-talet, då Niilo Rasmus danna ei gruppe saman med to av dei fire døtrene sine, Eeva-Liisa og Jenna. I 1999 opptredde dei for fyrste gong offentleg med songar han hadde skrive. På dette tidspunktet var bandet kjent som «Niilo ja nieiddat» (Niilo og døtrene hans). Seinare endra bandet  namn til Jiella, som tyder 'lett bris' på nordsamisk. Ei tredje syster, Mia, blei også med i gruppa.

Under den samiske påskefeiringa i 2002 deltok Jiella i song-kategorien av Sámi Grand Prix med songen «Čeavli» ('Arroganse') I desember same året gav gurppa ut det fyrste albumet sitt, Gosnu ('Einstad'). Dette er det einaste albumet Mia Rasmus syng på. Songar frå albumet blei mykje spelt på samiske radiostasjonar i Noreg, Sverige, Finland og Russland.

Det andre albumet deira, Eallinbálgát ('Livsvegar'), kom ut fire år seinare, den 8. juli 2006. Dei fleste songane på dette albumet var skrivne av Niilo Rasmus,men joiken «Olát» var skriven saman med Ilmari Rasmus og teksten til songane «Amma ealát fámolaččat», «Dovddatgo ruonas hája» og «Čakčamodji sániid» var skrivne av diktaren Inger-Mari Aikio-Arianaick.

I tillegg til på sine eigne album har Jiella også opptredd på albumet til Sámi Grand Prix 2002 og på Inger-Mari Aikio-Arianaick sitt album med barnesongar, Ima ipmašat - mánáidlávlagat, frå 2007.

Medlemmer 

 Niilo Rasmus – instrument, vokal
 Eeva-Liisa Rasmus – vokal
 Jenna Rasmus – vokal

Diskografi 

 Gosnu (2002) 
 Eallinbálgát (2006)

Kjelder

Denne artikkelen bygger på «Jiella» frå , og «Jiella» frå  den 1. mai 2022.  
 

Musikkgrupper skipa i 1999
Finske musikkgrupper
Samiske musikkgrupper
Steven Nistor

Steven Nistor () er ein USA-amerikansk trommeslagar, mest kjend for arbeidet sitt med Daniel Lanois og Sparks.

Nistor har spelt for produsentane Rick Rubin, Danger Mouse, Daniel Lanois,  Tucker Martine, Randall Dunn, Steve Albini, Ryan Freeland, John Hill, Warren Defever og Scott Litt og spelt i lag med Iron & Wine, Sam Amidon, Tinariwen, The Avett Brothers, Van Dyke Parks, Marissa Nadler, Sparklehorse, «Weird Al» Yankovic, Peter Buck, Emmylou Harris, Gnarls Barkley, Todd Rundgren, Wild Belle, Brian Eno, Iggy Pop, Lonnie Holley, Garth Hudson, Aoife O’Donovan, Passion Pit, The Flaming Lips, Josh Klinghoffer, Ben Sollee, Beth Orton, His Name Is Alive, Hal Willner, Trixie Whitley, Laura Veirs, Bill Frisell, Michael Gibbs, Robert Plant, Buddy Guy, Alison Krauss, Skerik, Jim White, Bernie Worrell, i tillegg til å vera medlem av gruppene Sparks, Brian Blade's Mama Rosa og WL.

Utvald diskografi

Utvalde filmar

Kjelder

Denne artikkelen bygger på «Steven Nistor» frå ,  den 1. mai 2022. 
 oppgav desse kjeldene:

Musikarar frå Detroit
USA-amerikanske trommeslagarar